Lav et referat af nedenstående tekst:

Tekst:
Narkoen flyder i Vendsyssel, og Nordjyllands Politi trykker nu på alarmknappen. I den gamle Frederikshavn Politikreds er der i år konfiskeret halvandet kilo amfetamin. Det er otte gange så meget som i 2009. Politiet har også konfiskeret otte kilo hash. Det er 16 gange så meget som året før. En politiassistent i den gamle Frederikshavn Politikreds fortæller til TV2/Nord, at 2010 har været et exceptionelt år, hvis man ser på, hvor mange stoffer der er blevet konfiskeret: - Jeg har aldrig set noget tilsvarende, og jeg har arbejdet med narkotika i ti år, siger han. Politiassistenten ønsker at være anonym for at kunne færdes mere anonymt blandt pushere. En undersøgelse lavet af Frederikshavn Kommune viser, at antallet af unge mennesker, der er eksperimenterer med stoffer, er det samme, som det altid har været. Men den undersøgelse forstår politiet ikke. Tværtimod mener politiet, at det går i den helt forkerte retning: - Der er stoffer i alle småbyer. I alle flækker, siger politiassistenten. Som mange andre steder mener politiet, at det er rockerne, der sidder på narkomarkedet i Vendsyssel.

Referat:
Amfetamin, kokain og hash. I Vendsyssel konfiskerer politiet narko som aldrig før.